open-index/open-wikipedia-markdown huggingface dataset:
Aŭtora Gildo de Usono

La **Aŭtora Gildo** () estas senprofitocela **usona** organizaĵo de kaj por aŭtoroj, kies centra oficejo situas en Novjorko. Ĝi havas ĉirkaŭ ok mil membrojn, inter ili libroverkistoj, literaturaj agentoj kaj advokatoj, kiuj aktivas ĉefe pri temoj de libroeldonado. La nuna prezidanto (ekde aprilo 2010) estas Scott Turow kaj la aktuala vicprezidanto Judy Blume. La organizaĵo subtenas siajn membrojn per senkostaj juraj kaj komercaj konsiloj pri libro kontraktoj je publikigoj de libroj aŭ de artikoloj en periodaĵoj, pri kontraktoj kun literaturaj agentejoj, kopirajtaj demandoj kaj aliaj aferoj kiuj koncernas eldonadon. La asocio ekde la jaro 2005 troviĝis en juraj konfliktoj kun la kompanioj *Google* kaj *Amazon Kindle*.

## Historio 
La organizaĵo havis siajn radikojn en 1912, kiam la Aŭtora Ligo de Ameriko (ALA) estis formita de ĉirkaŭ 350 libraj kaj gazetaj verkistoj, teatraj, radiofoniaj kaj filmaj scenaristoj. En 1921, tiu asocio disiĝis en du branĉojn: la asocio *Dramatists Guild of America* ("Dramverkista Gildo de Ameriko") por verkistoj de radiofoniaj kaj teatraj dramoj kaj la asocio *Authors Guild* por verkistoj de romanoj, noveloj kaj fikciaj libroj, por revuaj/gazetaj aŭtoroj kaj por akademianoj, biografoj kaj historiistoj publikigantaj siajn verkojn.

## Juraj konfliktoj 
La 20-an de septembro 2005, la aŭtora gildo, kune kun la unuopaj verkistoj *Herbert Mitgang, Betty Miles* kaj *Daniel Hoffman*, jure ekprocesis kontraŭ la reta kompanio Google pro ties libroserĉa projekto. Laŭ la verkistoj, la retejo malobservis la kopirajton de ankoraŭ kopirajte protektitaj libroj.

La 28-an de oktobro 2008 la aŭtora gildo, la Asocio de Amerikaj Eldonejoj kaj Google anoncis ke ili interkonsentis pri jura kompromiso: la reta kompanio konsentis pri pago de 125 milionoj da usonaj dolaroj, el kiuj 45 milionoj estu pagataj al la posedantoj de la rajtoj de la libroj kiuj ekrane montriĝis sen permeso. Aparta interkonsento reguligis samcelajn pagojn de la reta kompanio ekde tiu dato. Tamen neniu jura partio ŝanĝis sian sintenon ĉu ekrane montrataj libroj estus konsidereblaj justa uzo aŭ kopirajta malobservo.

La gildo dungas proksimume dek kvin plentempajn dungitojn, kolektis 1,6 milionojn da usonaj dolaroj je enspezoj en 2006 kaj 2007, kaj en tiuj jaroj pagis elspezojn de 1,8 milionoj respektive 1,5 milionoj da usonaj dolaroj. En 2009 la organizaĵo laŭ Paŭlo Aiken, plenuma direktoro de la gildo, ricevis aldonajn 30 milionojn da usonaj dolaroj pro la interkonsento kun la firmao *Google*. 

Paralele okazis aliaj juraj konfliktoj de la aŭtora gildo, ekzemple kontraŭ nova ĉapitro en verkistaj kontraktoj de la eldonejo *Simon & Schuster*, aŭ pri la legilo de elektronikaj libroj *Amazon Kindle*, en diskuto ĉu ties servo pri laŭtlego de tekstoj estas kopirajte permesebla kiel servo al blinduloj aŭ ĉu temus pri kopirajta malobservo.

## Notoj 
## Eksteraj ligiloj 
* retejo de la organizaĵo (angle)

Kategorio:Organizaĵoj en Usono
Kategorio:Organizaĵoj en Novjorkio
Kategorio:Verkistaj organizaĵoj
Kazem Raĝavi

**Kazem Raĝavi** () (la , Tabas, Irano — la , Coppet, Svislando) estis vaste konata irana defendanto de homaj rajtoj kaj pli aĝa frato de Masud Raĝavi, fama irana opoziciulo kaj Sale Raĝavi, ankaŭ konsiderata reprezentanto de la Nacia Konsilio de Irano pri Rezistado.

## Politika agado 
Inter 1957 kaj 1968 Kazem Raĝavi loĝis en Francio, poste en Svislando. Li sesfoje doktoriĝis pri justeco, politologio kaj sociologio en universitatoj de Parizo kaj Ĝenevo.

En 1979 li iĝis unua post la irana revolucio reprezentanto de Irano ĉe Unuiĝintaj Nacioj. Sed jam en 1980 li demisiis proteste kontraŭ «reprezalia politiko kaj terorisma agado de la reganta mulaaro en Irano». Post tio li iniciatis kampanjon kontraŭ amasaj ekzekutoj, arbitraj arestoj kaj torturoj en Irano.

Kazem Raĝavi iĝis reprezentanto de la Nacia Konsilio de Irano pri Rezistado en Svislando, kie li laboris kiel profesoro en Ĝeneva universitato. En 1981 li ricevis politikan azilon en Svislando.

## Murdo 
eta|maldekstra|Memortabulo pri Kazem Raĝavi en Ĝenevo, Svislando.
La 24-an de aprilo 1990 li estis pafmurdita tage dum reveno el Ĝenevo al Coppet fare de murdistoj, kiuj uzis maŝinpafilon kaj faris 12 pafojn. kaj supozis, ke la murdo estis farita pro kvereloj inter anoj de NKIR.

Post emeritiĝo de Roland Châtelain en 1997 enketadon daŭrigis svisa enketisto Jacques Antenen. La  li eldonis internacian arestmandatojn kontraŭ eksa irana ministro pri spionado kaj nacia sekureco Ali Falaĥian kaj 13 iranaj diplomatoj, akuzitaj pri komplico je murdo de Kazem Raĝavi. Li asertis ke oni planis murdi ankaŭ Masud Raĝavi.

Du murdistoj estis arestitaj en Francio, sed poste forsenditaj al Irano pro «ŝtataj konsideroj». La irana registaro ĉiam neis sian komplicon je tio. Lia filo Stefan Raĝavi ĉiam postulis internacian arestmandatojn kontraŭ murdistoj de sia patro.

## Referencoj 
Kategorio:Organizaĵo de la muĝahidoj de la irana popolo
Kategorio:Iranaj politikistoj
Kategorio:Iranaj advokatoj
Kategorio:Unuiĝintaj Nacioj
7143 Haramura

'*7143 *Haramura'''* estas asteroido de la asteroida zono, malkovrita la  de la japana astronomo Satoru Otomo elde la observatorio de Kijosato, en la tiama urbo Takane, kunfandita en 2004 kun Hokuto (gubernio Jamanaŝi, Japanio).

## Nomo 
Ĝi ŝuldas sian nomon al la vilaĝo Hara (japane : 原村, *Hara-mura'') en la gubernio Nagano, 200&nbsp;km oriente de Tokio. Ĉiusomere tie okazas granda festo de la steloj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Satoru Otomo
Kategorio:Astronomiaj objektoj malkovritaj en 1995
7142 Spinoza

'*7142 *Spinoza''''' estas asteroido de la asteroida zono, malkovrita la  de la belga astronomo Eric Walter Elst elde la Observatorio La Silla en Ĉilio.

## Nomo 
Ĝi estis nomita en memoro de la juddevena nederlanda filozofo Baruĥ Spinozo (1632–1677). Lia distanciĝo kontraŭ religio kaŭzis, ke li estis ekskomunikita el la juda komunumo de Amsterdamo en 1656. Li agnoskis René Descartes kiel patro de la moderna filozofio, sed kritikis ties metafizikon. Li konstruis sistemon de deduktiva metafiziko per terminoj de la eŭklida geometrio. Li estis sperta ankaŭ en la farado de lensoj, sed la inhalo de vitra polvo kontribuis al lia morto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Baruĥ Spinozo
Kategorio:Malkovrita de Eric Walter Elst
Kategorio:Astronomiaj objektoj malkovritaj en 1994
Limonado

[eta|250px|dekstra|Glaso da limonado kun [glacio.]]

**Limonado** estas trinkaĵo farita el akvo, citronoj aŭ citronsuko, kaj sukero. Limonado estis inventita la 20-an de aŭgusto, 1630, en Parizo, Francio.

## Etimologio 
Limonado origine estas la nomo por dolĉigita citronsuko. Verŝajne la vorto devenas de la itala vorto 'limonata' (citronakvo). Pliposte la nomo ankaŭ estas uzata por trinkaĵoj el aliaj fruktoj kiel: oranĝo, granato kaj pruno.

## Vidu ankaŭ 
* Bionade

## Referencoj 
Kategorio:Trinkaĵoj
Kategorio:Senalkoholaĵoj
7144 Dossobuono

**7144 Dossobuono** estas asteroido de la asteroida zono, malkovrita la  de la itala amatora astronomo Luciano Lai elde la Observatorio Madonna di Dossobuono en Verono (Italio).

## Nomo 
Ĝi ŝuldas sian nomon al la kvartalo "*Madonna di Dossobuono*" de Verono, kie troviĝas la observatorio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1996
Nacia Parko Jasunio

eta|dekstre|250px|Nacia Parko Jasunio
La **Nacia Parko Jasunio** (, prononcita [jasunI]) estas unu el la plej gravaj naturaj protektitaj areoj de Ekvadoro; la termino *Yasuni*, signifas por la indiĝenaj komunumoj «sankta tero»; la parko etendas sur areo de 9,820&nbsp;km² en la provincoj Pastaza, Napo kaj Orejana, inter la riveroj Napo kaj Kuraraj en la Amazona Baseno je ĉirkaŭ 250&nbsp;km sudoriente de Kito. La parko, ĉefe ĝangalo, estis proklamita de la UNESKO en 1989 kiel rezervejo de la biosfero kaj estas parto de la teritorio kie troviĝas la popolo Huaorani krom la *tagaeri* kaj *taromenane*, nome grupoj ne kontaktitaj ankoraŭ fare de blankuloj. Laŭ ĵusa studo, la Nacia Parko Jasunio kaj la ĉirkaŭa zono estas konsiderata unu el la zonoj plej biodiversaj de la planedo pro sia riĉo en amfibioj, birdoj, mamuloj kaj plantoj. Tiu parko enhavas pli da bestospecioj laŭ hektaro ol la tuta Eŭropo kune.

## Vidu ankaŭ 
* Listo de naciaj parkoj de Ekvadoro
* Napaj humidaj arbaroj

Kategorio:Geografio de Ekvadoro
Kategorio:Naciaj parkoj en Sudameriko
Riviera (distrikto)

La **distrikto Riviera** estas administra unuo de Kantono Tiĉino. Ĝi havis 12559 loĝantojn la 31-an de decembro 2008. Ĝia ĉeloko estas la komunumo Biasca.

## Komunumaroj de la Distrikto Riviera 
La distrikto Riviera konsistas el nur unu sola komunumaro, kiu portas saman nomon.

### Komunumoj de la Komunumaro Riviera 
La komunumaro Riviera konsistas (stato en 2012) el 6 komunumoj, el kiuj la ĉefloko Biasca estas la plej granda. Jen la listo:

## Historio 
La Distrikto Riviero estiĝis en la jaro 1803 el la malnova Komuna Senjorujo Riviera de la Svisa Ĵurkomunumo, kiu ekde la konkero fare de Urio konsistis el la regiono inter Biasca kaj la ponto de Cassero. Dum mezepoko la regiono formis parto de Leventina kaj estis sub la regado de la dukoj de Milano.

## Notoj kaj referencoj 
## Eksteraj ligiloj 

!
Moments musicaux (Schubert)

La **Moments Musicaux**, D. 780 (op. 94), de Franz Schubert, estas ses pianopecoj, kiujn la komponisto verkis en 1823–1828; ili aperis en 1828. La origine misskribita titolo „momens musicals“ devenis de eldonisto Leidesdorf. Krom la impromptuoj kaj la Wanderer-Fantasie ili apartenas al la plej famaj pianopecoj de Schubert.

## La ses pecoj 
# C-Dur. Moderato.
# As-Dur. Andantino.
# f-moll. Allegro moderato.
# cis-moll. Allegro vivace.
# f-moll. Allegro vivace.
# As-Dur. Allegretto.

# La unua peco (Moderato) montras en sia motivaro jam sonsimilaĵojn al la pli malfrua granda pianosonato en a-minoro D 845, restas tamen en la kadro de tipa karakterpeco el la fruromantismo.
# La dua (Andantino) malvolvas la fortajn sentoerupciojn tipajn je Schubert. Orelfrapas la uzado de f♯-minoro kiel mortotonalo de la romantismo, kiu aperas en la griza kaj unusona parto B kaj intensiĝas ĝis la fino de la parto en grandan dramecon. La sencela pendolmotivo de parto A montras sur la motivon de perdiĝinta migranto, kiu stampas grandparton de la verkoj de Schubert.
# La tria peco (Allegro moderato), ankaŭ konata kiel *Air Russe*, memoras pri la multaj, plejofte mallongaj dancoj, kiujn Schubert verkis ĉefe por piano. Kontraste al la griza humuro de aliaj pecoj de la ciklo jen troviĝas prefere senpezeco.
# En la kvara moment musical (moderato) klare evidentiĝas sonsimilaĵojn al Bach, pri kies verkaro Schubert precipe en la ekestotempo ege okupiĝis. Kaŝa duvoĉeco en parto A tutsimile al tiu de la c-minora preludo el la unua volumo de Bontemperita klavarinstrumento, estas klare ekkonebla.
# La kvina peco (allegro vivace) denove montras marŝecan karakteron plena je drameco.
# Unusonecon kaj perdiĝon disradias la sesa kaj lasta peco de la ciklo (allegretto). Ree ĝi memoras pri la metaforo de migranto. Pendolmotivoj, la ĉiam denove kunrompiĝa A♭-maĵoro, ofte tuj favore al la paralelo f-minoro disradias profundan senesperon kaj sencelecon.
La pianistaj postuloj en teknika rilato estas pli malgrandaj. Pli postulata estas tamen delikata ekfrapo kaj kompreniĝemo en la pecojn. Kiel fakte en ĉiuj pli konataj pianoverkoj de Schubert ankaŭ la moments Musicaux imponas ne per virtuozeco, sed pli per granda varieco de sentomontoj.

## Eksteraj ligiloj 
* 6 Moments musicaux - notoj
* Vladimir Horovitz ludas Moment musical n-ro 3

Kategorio:Verkoj de Franz Schubert
Megadiversaj landoj

eta|dekstra|450px|La 17 ŝtatoj identigitaj kiel Megadiversaj landoj fare de Naturprotekto Internacie (*Conservation International*)
La **Megadiversaj landoj** aŭ **Diversegaj landoj** estas grupo de landoj kiuj enhavas majoritaton de la specioj de la Tero kaj estas pro tio konsiderataj tre biodiversaj. Naturprotekto Internacie identigis 17 megadiversajn landojn en 1998. Ĉiuj estas situantaj en, aŭ parte en, la tropikoj.

En 2002, Meksiko formis separatan organizon fokuse sur komunkulturaj megadiversaj landoj, konsista el landoj riĉaj en biologia diverseco kaj asocia tradicia sciaro. Tiu organizo ne inkludas ĉiujn megadiversajn landojn kiel identigis ilin Naturprotekto Internacie.

## Megadiversaj landoj 
Laŭ alfabeta ordo, la 17 Megadiversaj landoj

La nunaj membraj landoj de la organizo de Komunkulturaj Megadiversaj Landoj estas la jenaj, laŭ alfabeta ordo:

* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vidu ankaŭ 
* Tutmondaj 200

## Referencoj 
Kategorio:Biodiverseco
Kategorio:Biogeografio
János Lenkey

[250px|eta|dekstra|[Tombofosto de LENKEY en la Zichyújfalu, Hungario]]
**LENKEY János** [lenkei] estis hungara honvedgeneralo. Li naskiĝis en Eger la 7-an de septembro 1807 kaj mortis en Arado la 7-an de februaro 1850.

## Biografio 
János Lenkey estis kapitano de la husaroj Württemberg, kaj li gvidis sian kompanion hejmen al Hungario en oktobro 1848 el Galicio kaj li partoprenis en la liberecbatalo de 1848-1849. Li estis la komandanto de la husarregimento Hunyadi, poste de 15-an de marto 1849 generalo kaj komandanto de Komárom. Post la senarmiĝo ĉe Világos li estis unu el akuzitoj en la proceso de Arad, sed li freneziĝis en la prizono, tial oni ĉesis procedaron kontraŭ li. Li mortis en prizono.

## Fontoj 
* *Magyar Életrajzi Lexikon*
* Biografio

Kategorio:Hungaraj soldatoj
Orejana

**Orejana** [oreĤAna] estas municipo en la sudoriento de la provinco Segovio, en la regiono Kastilio-Leono, Hispanio. Ĝi apartenas al komarko *Tierra de Pinares* (Pinartero) en la nordo de la provinco. Devene el mezepoka lokaro, Orejana estas komponata de kvin loĝlokoj: Sanchopedro, Revilla, El Arenal, Orejanilla kaj La Alameda. La sidejo de la urbodomo estas en El Arenal.​ La antikva loĝloko Orejana estis ĉe la preĝejo de Sankta Johano Baptisto, je ĉirkaŭ 400 m oriente de Revilla. La kvin vilaĝoj plutenas jurisdikcian kaj teritorian unuecon kiu estis konstatita almenaŭ ekde la 14-a jarcento en dokumentoj konservitaj en la arkivo de Pedraza. 

180px|eta|maldekstra|Orejana en la provinco Segovio.
240px|eta|maldekstra|Suda portiko de la preĝejo de Sankta Johano Baptista.
## Toponimio
Etimologie la loknomo Orejana devenas el Aureliana,​ nomo kiu ŝajne deriviĝis el Aurelia, patrino de la romia imperiestro Trajano. La zono nomiĝis Aureliana, poste Oreliana, Orellana kaj finfine Orejana. En Orejanilla estis romiaj restaĵoj atribuataj al la domo en kiu Aurelia naskis sian filon Trajano.​ 
## Geografio
Ĝia municipa teritorio okupas totalan areon de 20,92 km² kaj laŭ la demografia informo de la municipa censo fare de la INE en 2021, ĝi havis 66 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte 500 el la 1900-aj jaroj.  

Ĝi distas 37 km de Segovio, provinca ĉefurbo kaj limas kun municipoj Valleruela de Pedraza, La Matilla, Valleruela de Sepúlveda, Prádena kaj Arcones. Ĝi estas inter Pedraza, Arcones kaj Valleruela de Pedraza.

## Historio
La areo apartenis unue al la Regno Kastilio. En Mezepoko okazis reloĝado. 

## Aktualo
Tradiciaj enspezofontoj estis agrikulturo (cerealoj, vitejoj, legomoj kaj terpomoj) kaj brutobredado (ŝafoj) kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado). 

De la historia pasinteco restis vizitindaj vidindaĵoj el kiuj menciindas la preĝejoj de Sankta Johano Baptista kaj de la Sankta Spirito, kaj la ermitejoj de Sankta *Ramón Nonato* kaj de Sankta Gregorio.

## Vidu ankaŭ 
* Municipoj de la provinco Segovio

## Notoj
Kategorio:Municipoj de Segovio
7146 Konradin

'*7146 *Konradin'''* estas asteroido de la asteroida zono malkovrita la  de la usona astronomo Tom Gehrels de la Observatorio de la Monto Palomar (kantono San Diego, Kalifornio) kaj de la nederlandaj geastronomoj kaj geedzoj Ingrid van Houten-Groeneveld kaj Cornelis Johannes van Houten de la observatorio de Leiden, en la kadro de la *Palomar–Leiden survey''.

Tom Gehrels fotis la ĉielon en septembro kaj oktobro 1960, per la Schmidt-teleskopo de 122&nbsp;cm de la Monto Palomar. La platoj tiel eksponitaj estis senditaj al la geedzoj Ingrid kaj Cornelis van Houten, kiuj ekzamenis ilin dum la sekvantaj jaroj.

## Nomo 
Ĝi estas nomita en honoro de la aŭstra astronomo Konradin Ferrari d’Occhieppo (1907–2007), emerita profesoro en la Universitato de Vieno kaj ano de la Aŭstra Akademio de Sciencoj. Li laboris pri la , astrometrio, problemoj pri kalendaro kaj la historio de la astronomio. Lia ĉefa intereso estis la astronomiaj aspektoj de la stelo de Bet-Leĥem, temo al kiu li dediĉis unu libron kaj multajn artikolojn.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1960
Batalo de Piĉinĉa

[eta|200px|[Sendependigo de Hispanamerikoen ruĝa la teritorioj de la reĝistoj.]]
La **Batalo de Piĉinĉa **aŭ** Pichincha** okazis la 24-a de majo de 1822 ĉe la deklivaro de la vulkano Piĉinĉa, je pli ol 3.000 metroj super marnivelo, ĉe la urbo Kito en Ekvadoro.

La batalo, kiu okazis en la kunteksto de la Militoj de Hispanamerika Sendependiĝo, estis kontraŭstaro de la sendependentista armeo estrita de la generalo venezuela Antonio José de Sucre kontraŭ la reĝista armeo estrita de la generalo Aymerich. La malvenko de la hispana armeo kondukis al la liberigo de Kito kaj sekurigis la sendependon de la provincoj kiuj apartenis al la *Real Audiencia de Quito*, konata ankaŭ kiel la *Prezidenteco de Quito*, la kolonia administra jurisdikcio hispana el kiu finfine eliris la Respubliko Ekvadoro.

## Antaŭaĵoj 
Oni povas aserti, ke la milita kampanio por la sendependo de la *Presidencia de Quito* (poste Ekvadoro) ekis la 9-a de oktobro de 1820, kiam la marborda urbo Guayaquil proklamis sian sendependiĝon el Hispanio post rapida kaj preskaŭ sensanga insurekcio fare kontraŭ la loka soldataro. La estroj de la insurekcio, nome kombino de oficiroj peruaj kaj venezuelaj de la kolonia armeo kun lokaj kaj patriotismaj intelektuloj, formis registaran konsilantaron kaj armeon cele defendi la urbon kaj etendigi la sendependendisman movadon al aliaj provincoj de la *Presidencia*.

Tiam la iro de la sendependigaj militoj en Sudameriko estis ŝanĝinta kontraŭ Hispanio; la venko de Simón Bolívar en la Batalo de Bojakao konfirmis la sendependigon de la Vicreĝlando de Nova Granado, dum en la sudo José de San Martín, post elŝipiĝo kun sia armeo ĉe la perua marbordo en septembro de 1820, preparis la kampanjon por la sendependigo de la Vicreĝlando de Peruo.

## Notoj 
Kategorio:Milita historio de Ekvadoro
Piĉinca
Kategorio:Konfliktoj en 1822
Zacharias Topelius

**Zacharias TOPELIUS** [] (ankaŭ *Zachris Topelius* aŭ *Z. Topelius*, naskiĝis la 14-an de januaro 1818 proksime de Nykarleby; mortis la 12-an de marto 1898 en *Sibbo* (finne *Sipoo*)-Björkudden lime de Helsinko) estis svedlingva finna verkisto, poeto, ĵurnalisto kaj historiisto. Plurajn jarojn li estis rektoro de la Universitato de Helsinko.

Post kiam li havis privatajn lecionojn ĉe la verkisto kaj poeto Johan Ludvig Runeberg, Zacharias Topelius iĝis studento en Helsinko, kie li doktoriĝis en 1840 kaj inter la jaroj 1842 ĝis 1860 ĉefredaktis la svedlingvan gazeton *Helsingfors Tidningar*, en kiu li publikigis siajn unuajn poemojn kaj novelojn. Li ankaŭ verkis la libreton de la unua finna opero *Kung Karls Jakt* (1852) de la germandevena finna komponisto *Fredrik Pacius*.
[eta|maldekstra|150ra|Zacharias Topelius en 1856 en [Parizo]]
En 1852 li iĝis docenco de historio en la gimnazio de Vaasa, en 1854 eksterordinara profesoro pri finna historio en la Universitato de Helsinko, en 1863 ordinara profesoro, en 1876 profesoro pri ĝenerala historio, kaj en 1878 demisiis el la lasta posteno kun la titolo de ŝtata konsilio.

*Zacharias* estas lia baptonomo, kaj kiu respektive la mallongigo *Z.* ofte uzatas en aŭtoraj nomoj de liaj verkaĵoj. Li mem tamen (ankaŭ en oficialaj okazoj) kutime uzis nur la mallongigon aŭ la formon *Zachris*.. Historie en la finna lingvo ankaŭ en tekstoj pri li uziĝis la formo Sakari de lia persona nomo.

## Verkoj 
* *Boken om vårt land*, 1875

## Notoj 
Kategorio:Finnaj poetoj
Kategorio:Literaturo de Svedio
Kategorio:Svedlingvaj finnlandanoj
7149 Bernie

'*7149 *Bernie'''* estas asteroido de la asteroida zono malkovrita la  de la usona astronomo Tom Gehrels de la Observatorio de la Monto Palomar (Kantono San Diego, Kalifornio) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden, en la kadro de la "Tria Enketo pri Trojanoj" ().

## Nomo 
Ĝi estas nomita en honoro germana matematikisto *Hans-Heinrich "Bernie" Bernstein*, de la *Astronomisches Rechen-Institut* de Heidelberg. Li analizis la datumojn pri la periodoj de la pulsaroj kaj malvolvis programarojn por la detekto de astrometriaj duopaj steloj elde la satelito *Hipparcos'' de la Eŭropa Kosma Agentejo. Li malkovris 110 duopajn stelojn kaj kelkaj kandidatajn . Bernstein estas sperta pri nombra matematiko, kun multenombraj aplikoj en astrometrio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1977
7147 Feijth

'*7147 *Feijth'''* estas asteroido de la asteroida zono malkovrita la  de la usona astronomo Tom Gehrels de la Observatorio de la Monto Palomar (kantono San Diego, Kalifornio) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden, en la kadro de la *Palomar–Leiden survey*.

Tom Gehrels fotis la ĉielon en septembro kaj oktobro 1960 per la Schmidt-teleskopo de la Monto Palomar. La eksponitaj platoj, senditaj en Leiden, estis ekzamenitaj de la geedzoj Ingrid kaj Cornelis van Houten dum la sekvantaj jaroj.

## Nomo 
Ĝi estas nomita en honoro nederlanda amatora astronomo *Hendrik (Henk) Feijth*, fervora observanto de . De la komenco de la 1960-aj jaroj li estis ano de la "*Nederlandse Vereniging Voor Weeren Sterrenkunde*" kaj, de 1981, reprezentanto de tiu grupo ĉe la "* American Association of Variable Star Observers''".

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1960
Grundefiko (aviado)

[eta|La [aviadiloj suferas la Grundefikon kiam ili troviĝas je alto malpli ol 1/4 de la etendo de ties flugilo sur la grundonivelo.]]
Estas **Grundefiko** la aerodinamika fenomeno kiu okazas kiam korpo, kun diferenco de premoj inter la zono kiu estas super ĝi kaj tiu kiu estas sub ĝi, estas tre proksima de la tera surfaco, kio provokas ŝanĝojn en la aerfluo kiu povas esti profito en diversaj kampoj. En aviado, **grundefiko** estas la pliiĝanta levoforto kaj malpliiĝanta faloforto kiujn la flugiloj de aviadilo generas kiam tiu estas proksima de fiksita surfaco.
Dum surteriĝo, grundefiko povas doni al piloto senton de la aviadilo estas "flosanta". Dum ekflugo, grundefiko povas portempe malpliigi la rapidon. La piloto povas tiam akceli sur la elflugejo ĝis atingi sekuran pinton. 

## Referencoj 
## Bibliografio 
* Dole, Charles Edward. *Flight Theory and Aerodynamics*. Hoboken, New Jersey: John Wiley & Sons, Inc., 2000. ISBN 978-0-471-37006-2.
* Gleim, Irving. *Pilot Flight Maneuvers*. Ottawa, Ontario, Canada: Aviation Publications, 1982. ISBN 0-917539-00-1.
* ''Pilot's Encyclopedia of Aeronautical Knowledge''(Federal Aviation Administration). New York: Skyhorse Publishing, 2007. ISBN 1-60239-034-7.

Kategorio:Aviado
Kategorio:Fiziko
Kategorio:Aerodinamiko
Riviera (komunumaro)

La **komunumaro Riviera ** estas administra unuo de Kantono Tiĉino kaj parto de la distrikto Riviera. Ĝi havis 12559 loĝantojn la 31-an de decembro 2011. Ĝia ĉefloko kaj sidejo de la komunumara oficejo estas Biasca.

## Geografio 
La komunumaro kongruas teritorio kun la Distrikto Riviera, kies ununura komunumaro ĝi estas.

## Komunumoj de la komunumaro Riviera 
La komunumaro Riviera konsistas (stato en 2012) el 6 komunumoj, el kiuj la ĉefloko Biasca estas la plej granda. Jen la listo:

## Notoj kaj referencoj 
## Eksteraj ligiloj 

!
(7151) 1971 SX3

**(7151) 1971 SX3** estas asteroido de la asteroida zono, malkovrita la  de la ĉilia astronomo Carlos Torres elde la observatorio de Cerro el Roble en Ĉilio.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Carlos Torres
Kategorio:Astronomiaj objektoj malkovritaj en 1971
Vimmerby

**Vimmerby** estas urbo en suda Svedio. Ĝi apartenas al la sveda provinco *Kalmar län* kaj la historia provinco Smolando (Småland). La urbo estas la centro de samnoma komunumo.

En la urbo Vimmerby troviĝas la libertempa parko Mondo de Astrid Lindgren dediĉita al la romanaj figuroj de la infanliteratura verkistino, kiu naskiĝis kaj kreskis en la urbo.

[eta|maldekstra|statuo de [Astrid Lindgren en Vimmerby]]

Kategorio:Urboj de Svedio
Kategorio:Smolando
Listo de naciaj parkoj de Ekvadoro

Tiu estas la **Listo de naciaj parkoj de Ekvadoro**.

## Naciaj parkoj 
Estas 11 naciaj parkoj:

## Naciaj Rezervejoj 
### Ekologiaj Rezervejoj 
Estas 9 naciaj Ekologiaj Rezervejoj:

* Ekologia Rezervejo Arenillas
* Ekologia Rezervejo Manglares Churute
* Ekologia Rezervejo Antisana
* Ekologia Rezervejo Cotacachi Cayapas
* Ekologia Rezervejo El Angel
* Ekologia Rezervejo Illinizas
* Ekologia Rezervejo Manglares Cayapas Mataje
* Ekologia Rezervejo Cofán-Bemejo
* Ekologia Rezervejo Mache-Chindul

### Biologiaj Rezervejoj 
Estas 4 naciaj Biologiaj Rezervejoj:

* Biologia Rezervejo Cerro Plateado
* Biologia Rezervejo El Quimi
* Biologia Rezervejo El Cóndor
* Biologia Rezervejo Limoncocha

### Geobotanika Rezervejo 
Estas unu nacia Geobotanika Rezervejo:

* Geobotanika Rezervejo Pululahua

### Naturrifuĝejoj 
Estas 10 naciaj Naturrifuĝejoj:

* Naturrifuĝejoj Pasochoa
* Naturrifuĝejoj Isla Santa Clara
* Naturrifuĝejoj Isla Corazón y Fragata
* Naturrifuĝejoj La Chiquita
* Naturrifuĝejoj El Zarza
* Naturrifuĝejoj El Pambilar
* Naturrifuĝejoj Pacoche
* Naturrifuĝejoj Marĉoj El Morro
* Naturrifuĝejoj Estuaraj Marĉoj Rivero Muisne
* Naturrifuĝejoj Estuaraj Marĉoj Rivero Esmeraldas

### Privataj Rezervejoj 
Aldone al multaj naciaj rezervejoj, rifuĝejoj kaj parkoj en Ekvadoro estas kelkaj privataj rezervejoj kaj rifuĝejoj ne listitaj en tiu listo kiu estas nur de Naciaj Parkoj kaj aliaj Naciaj Ekologiaj Lokoj.

## Referencoj 
## Eksteraj ligiloj 
* Official Mapo de la Protektitaj Areoj de Ekvadoro 
* Neoficiala Mapo de la Naciaj Protektitaj Areoj de Ekvadoro 


E
Kategorio:Geografio de Ekvadoro
7152 Eŭneo

**7152 Eŭneo** estas troja asteroido malkovrita la  de la usona astronomo Tom Gehrels de la Observatorio de la Monto Palomar (kantono San Diego, Kalifornio) kaj de la nederlandaj geedzoj geastronomoj Ingrid van Houten-Groeneveld kaj Cornelis Johannes van Houten de la observatorio de Leiden.

Ĝi orbitas ĉe la punkto de Lagrange L4 de la sistemo Suno-Jupitero, en la tiel nomata "Greka Tendaro". Ĝi ricevis la nomon de Eŭneo, reĝo de Lemnos kaj filo de Jazono. Laŭ la Iliado, li provizis la grekan armeon per vino dum la troja milito.

## Eksteraj ligiloj
* 
* 
* 

Kategorio:Trojaj asteroidoj
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1973
Kalmar

**Kalmar** estas marhavena urbo en suda Svedio, borde de la Balta Maro. Ĝi apartenas al la sveda provinco *Kalmar län* kaj la historia provinco Smolando (Småland). La urbo estas la centro de samnoma komunumo.

La urbo Kalmar historie konatas aparte pro la Unio de Kalmar, unuiĝo de la reĝlandoj Danio, Norvegio kaj Svedio, kiu konsistis inter la jaroj 1397 ĝis 1523, kaj estis fakta politika realaĵo, kvankam ĝi formale neniam estis oficialigita.

eta|maldekstra|250px|la urbodomo
eta|maldekstra|250px|kastelo Kalmar

Kategorio:Urboj de Svedio
Kategorio:Smolando
Egon Balas

**Egon Balas,** laŭ hungarlingve kutima nomordo kaj ortografio **Balázs Egon** [balAĵ] estas hungara-rumana-usona matematikisto, pedagogo, membro ekstera de Hungara Scienca Akademio (2004).

Egon Balas naskiĝis la  1922 en Cluj kaj mortis la  2019. Lia origina familia nomo estis **Blatt**, kiun unue li ŝanĝis al hungareca nomo **Balázs Egon**, poste rumaneca nomo *Egon Balas*.

## Biografio 
Egon Balas devenis el juda familio apartenanta ankaŭ al hungara minoritato en Rumanio. Li frue aliĝis al komunistoj. En 1949, li studentiĝis ĉe Universitato Bolyai de Kluĵo kun akademia grado en ekonomiko, kaj tiam ricevis diplomatian taskon en Londono. Li estis arestita, poste li ne havis eblecon labori en ekonomio, tial li iĝis matematikisto. En 1966 li kun la familio migris al Usono, kie li instruis en universitato en Pittsburgh. En la sekva jaro li doktoriĝis en Bruselo, poste ankaŭ en Parizo. Li ricevis 2 premiojn.

## Verkaro (elekto) 
* *Integer Programming and Combinatorial Optimization: 4th International IPCO Conference* 1995
* *50 Years of Integer Programming 1958–2008* 2010
* *Will to freedom: A Perilous Journey through Fascism and Communism* 2000 (ankaŭ hungare, france, germane)
* diversaj matematikaj artikoloj

## Fontoj 
* Hungarlingva Vikipedio

Kategorio:Hungaraj matematikistoj
Kategorio:Usonaj matematikistoj
Kategorio:Rumanaj matematikistoj
Kategorio:Hungaraj akademianoj
Kategorio:Hungaraj judoj
Kategorio:Hungardevenaj usonanoj
7154 Zhangmaolin

**7154 Zhangmaolin** estas tre malgranda, neordinare hela asteroido de la asteroida zono, malkovrita la  de la usonaj geastronomoj Eleanor Francis Helin kaj Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en memoro de la juna ĉina astronomo *Zhang Maolin* (1991 – 2019). Post esti ricevinta gradon en inĝenierarto ĉe la Universitato Tsinghua, li komencis programon de Ph.D. pri astronomio ĉe la Universitato de Lejdeno. Li studis radiogalaksiojn per la radioteleskopo LOFAR, sed li trofrue mortis pro doma incendio antaŭ esti povinta plenumi sian diplomon.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1979
Álvaro Noboa

**Álvaro Fernando Noboa Pontón** (21an Novembro, 1950, en Guayaquil) estas negocisto kaj politikisto de Ekvadoro.

Noboa estis aktive envolvita en politiko, malsukcese konkurence por la posteno de Prezidento de Ekvadoro en 1998, 2002, 2006, kaj 2009. En 2007, tamen, li estis elektita nacia deputito. Noboa anoncis la 2an de Majo, 2012, ke li konkurencos la kvinan fojon por iĝis la Prezidento de Ekvadoro en la prezidentaj elektoj de la venonta 2013.

En 1997, kiam jam posedis 24% de la fame entrepreno Bonita Bananas de frukto-eksportado kaj ĉefe de bananoj, Noboa aĉetis alian 25% el la entrepreno. Nune li regas la Grupon Noboa de Entreprenoj kaj la Korporacion Noboa, kun pli ol 110 entreprenoj en Ekvadoro kaj tutmonde, inklude branĉofiliojn en Usono, Antverpeno, Romo, Japanio, Argentino, kaj Novzelando. Kelkaj el la entreprenoj de Noboa suferis jurprocezojn kaj priserĉadojn de la fiskaj instancoj. La bananeksporta entrepreno devis trapasi priserĉadojn de internaciaj organizoj pro uzado de infanlaboro kaj pro strikaj konfliktoj.

## Notoj 
Kategorio:Ekvadoraj politikistoj
Kategorio:Ekonomio de Ekvadoro
Kategorio:Vivantaj homoj
Kategorio:Guayaquil
7153 Vladzakharov

'*7153 *Vladzakharov'''* estas asteroido de la asteroida zono, malkovrita la  de la rusa astronomino Tamara Miĥajlovna Smirnova elde la Krimea astrofizika observatorio de Nauĉno en Ukrainio (en tiama Sovetunio, nun en Krimeo).

## Nomo 
Ĝi estis nomita en honoro de la rusa sovetunia matematikisto, fizikisto kaj poeto Vladimir Evgenjeviĉ Zaĥarov (cirile: *Владимир Евгеньевич Захаров''), direktoro de la Instituto Landau de Teoria Fiziko de la Rusia Akademio de Sciencoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Tamara Miĥajlovna Smirnova
Kategorio:Astronomiaj objektoj malkovritaj en 1975
Listo de potencmetalrokaj grupoj

Ĉi tio estas **listo de potencmetalrokaj muzikaj grupoj**, inklude tiuj, kiuj almenaŭ iam ludis potencan metalrokon.

## 0–9 
## A 
* Accept
* Adagio
* After Forever
* Aina
* Alestorm
* Amaran
* Amaranthe
* Amberian Dawn
* ngband
* Angel Dust
* Angra
* Anubis Gate
* Armored Saint
* Anvil
* Avantasia
* Axenstar
* Axxis

## B 
* baRok' Projekto
* Black Majesty
* Blind Guardian
* Brainstorm

## C 
* Cain's Offering
* Celesty
* Children of Bodom
* Cirith Ungol
* Crimson Glory
* Dio
* Divinefire
* Domine
* Doomsword
* Dragonforce
* Dreamtone & Iris Mavraki's Neverland

## E 
* Edenbridge
* Edguy
* Elixir
* Epica

## F 
* Falconer
* Firewind
* Freedom Call

## G 
* Galneryus
* Gamma Ray

## H 
* Hammerfall
* Heathen
* Heavy Load
* Helloween
* Helstar
* Highlord
* Human Fortress

## I 
* Iced Earth
* Iron Savior

## J 
* Jag Panzer
* Judas Priest
* Katagory V
* King Diamond
* Kotipelto

## L 
* Lääz Rockit
* Liege Lord
* Lost Horizon

## M 
* Machinae Supremacy
* Manilla Road
* Manowar
* Meliah Rage
* Mercenary
* Metal Church
* Metalium

## N 
* Nightwish
* Nocturnal Rites

## O 
* Omen

## P 
* Pagan's Mind
* Powerglove
* PowerMetal
* Power Quest
* Primal Fear
* Prototype
* Pyramaze

## R 
* Rage
* Rainbow
* Rhapsody of Fire
* Riot
* Running Wild

## S 
* Sabaton
* Scanner
* Shadowkeep
* Shadowside
* Sinergy
* Sonata Arctica
* Stratovarius

## T 
* Thaurorod
* Theocracy
* Twilightning

## V 
* Vicious Rumors
* Virgin Steele

## W 
* Wintersun

## X 
* X Japan

## Y 
* Yngwie Malmsteen

## Z 
## Referencoj 
## Vidu ankaŭ 
* Potenca metalroko
* Listo de metalrokaj grupoj

Potenca metalroko
Kategorio:Potenca metalroko
Ervin Balázs

**BALÁZS Ervin** [balAĵ] (naskiĝis la  en Budapeŝto) estas hungara inĝeniero, agronomo, biologo, profesoro, membro ordinara de Hungara Scienca Akademio.

## Biografio 
Ervin Balázs frekventis universitaton en Budapeŝto inter 1967-1972, poste li eklaboris en esplora filio de MTA. En 1977 li doktoriĝis, poste li laboris en universitatoj de Cornell kaj Strasbourg. Inter 1989-2000 li estis direktoro de agrara universitato en Gödöllő. Baldaŭe li laboris en esplora instituto en Martonvásár. Li okupiĝis ĉefe pri virusoj atakantaj kreskaĵojn. Li ricevis 4 premiojn (ankaŭ eksterlandajn).

## Verkaro (elekto) 
* *Increased Levels of Cytokinin And Indoleacetic-acid IN Peach Leaves Infected With Taphrina-deformans* (1975)
* *Nucleotide-sequence of Dna From AN Altered-virulence Isolate D/h of The Cauliflower Mosaic-virus* (1982)
* *Cloning and sequencing of potato virus Y (Hungarian isolate) genomic RNA* (1993)
* *From Crop Domestication to Super-domestication* (2007)
* *A növényvírusok új csoportja a viroidok. A növényi RNS vírusok bioszintézise* (1981)
* *Növényi vírusok, vírusgének, betegségtünetek* (2002)

## Fontoj 
* Hungarlingva Vikipedio
* biografio hungare 
* biografio hungare 

Kategorio:Hungaraj agronomoj
Kategorio:Hungaraj biologoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
Amasfinancado

**Amasfinancado** (, litere **svarmfinancado**) ankaŭ konata sub la nomo **partoprena financado**, estas komunuma maniero por financi ideojn aŭ projektojn de unuopuloj aŭ de organizaĵoj. Mono estas kolektita kutime per la Interreto. Ekzemple, la reta versio de Plena Ilustrita Vortaro de Esperanto estis pagata pere de amasfinancado. Unu el tiuj amasfinancadaj instancoj (CFI) estas leĝe rekonata en 164 landoj kaj donacoj pere de CFI restus senimpoŝtaj. Nur troveblis kelkaj anoncoj rilate al Esperanto.

## Vidu ankaŭ 
*Akiro de financa subteno (en: *fundraising*)
*Donaco

## Referencoj 
## Eksteraj ligiloj 
* Amasfinancado, Esperanta Retradio, la 29-a de julio 2017.
* Andrius Tapinas, Amasfinancado por savi la amaskomunikilaron, Unesko-kuriero n-ro 2, julio-septembro 2017, libere elŝutebla.
* Crowdfunding International  (CFI)

2
Kategorio:Socia ekonomiko
Lodrino

**Lodrino** estas la nomo de la sekvantaj lokoj:

* **Lodrino TI** estas komunumo de la Komunumaro Riviera de la Distrikto Riviera en Kantono Tiĉino en Svislando.

* Lodrino (Lombardio) estas komunumo en la Provinco Breŝo en la regiono Lombardio en Italio.
(7168) 1986 QE2

**(7168) 1986 QE2** estas asteroido de la asteroida zono, malkovrita la  de la belga astronomo Henri Debehogne elde la Observatorio La Silla en Ĉilio.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1986
Nándor Balázs

**Nándor BALÁZS** [balAĵ], laŭ hungarlingve kutima nomordo **Balázs Nándor** (foje Balázs Nándor László) estis hungardevena usona fizikisto, membro ekstera de Hungara Scienca Akademio (1995).

Nándor Balázs http://felix.physics.sunysb.edu/PAhist/nbalazs.html  naskiĝis la  1926 en Budapeŝto. Li mortis la  2003 en Setauket.

## Biografio 
Nándor Balázs frekventis gimnazion, poste universitaton en sia naskiĝurbo. Li estis elstara skermisto kaj li provis ankaŭ aliajn sportojn. En 1949 li forlasis la landon kaj li doktoriĝis jam en Amsterdamo en 1951. Li ekhavis postenon en Dublino, kie li estis sendita al Albert Einstein en Princeton. Baldaŭe li partoprenis en laboroj en diversaj universitatoj.

## Verkaro (elekto) 
* *Káosz és kvantummechanika* 1997

## Fontoj 
* Hungarlingva Vikipedio
* biografio angle kun foto 

Kategorio:Usonaj fizikistoj
Kategorio:Hungaraj akademianoj
Kategorio:Budapeŝtanoj
LoyarBurok

***LoyarBurok*** estas la blogo en Malajzio kiu ricevis la premion al plej bonkvalita blogo inter 10 en Azio. *Liberal Banter Sdn Bhd* (‘LB’) estas la kompanio kiu fondigis la retpaĝon.

La celo de la bloga ĵurnalo estas la jura defendo por la homrajtoj. La ĵurnalo ricevis kritikojn el aliaj ĵurnaloj.

## Premioj 
* Merdeka Premio el Nut Graph en 2011 kaj 2012. 

## Referencoj 
## Eksteraj ligiloj 
* Oficiala retejo

Kategorio:Blogoj
Kategorio:Homaj rajtoj
Kategorio:Malajzio
7157 Lofgren

'*7157 *Lofgren'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de *Gary E. Lofgren'', planedosciencisto kaj konservatisto de la lunaj materialoj ĉe la Lyndon B. Johnson Space Center. Lia laboro de eksperimenta petrologio alportis indikojn pri la formiĝo de la magmorokaĵo sur Tero, Luno kaj asteroidoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Stockton (Kalifornio)

''''* estas grandurbo de Usono. Ĝi situas en la subŝtato Kalifornio, en la okcidenta parto de Nordameriko, kaj estas la administra centro de la kantono Sankta Joakimo (angle *San Joaquin county*). Laŭ la stato de la censo  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km².

eta|maldekstre|Stacidomo de Stockton
eta|maldekstre|Universitata turo de Stockton
eta|maldekstre|180ra|Banko en Stockton
eta|maldekstre|180ra|Teatro en Stockton
## Bazaj informoj 
* Poŝtkodoj: 952xx
* Telefonkodo: 209

## Geografio 
Stockton situas en valo laŭ rivero en la sudokcidenta landoparto de Usono, en la meza (iomete norda) parto de la subŝtato.

## Historio 
La plej frue indianoj profitis tiun areon. Germana oroserĉanto fondis la loĝlokon en 1849, kiu unue havis la nomojn "Tuleburg", "Fat City", kaj "Mudville", fine Stockton honore al *Robert F. Stockton*. Stockton estis la unua loĝloko en Kalifornio, se temas pri havi nomon ne de hispana aŭ indiana origino. La loĝantoj devenis el la tuta mondo, ja alvenis amaso de oroserĉantoj. Baldaŭe iu inventis specialan traktoron, el kio oni evoluis tankon. Oni konstruis kanalon navigeblan, eĉ la mararmeo havis tie gravan bazon de militŝipoj.

## Ekonomio 
Historie Stockton estas agrikultura komunumo. Baldaŭe ankaŭ telekomunikadaj kaj diversaj industrioj trovis lokojn en la urbego.

## Trafiko 
Stockton havas lokan flughavenon. Aŭtoŝoseoj kaj trajnoj kondukas al Fresno, Sacramento, Concord (Kalifornio) kaj San Francisko. La urbego havas havenon (120&nbsp;km).

## Klimato 
Stockton situas en mediteranea klimato. La temperaturo averaĝe varias inter 9-. La varmo kulminas en julio ofte kun  (la rekordo estas ), la malvarmo kulminas en decembro ofte kun  (la rekordo estas ). Jare pluvas po 356&nbsp;mm. La pluvo kulminas en januaro, inter julio-aŭgusto ne pluvas. Malofte neĝas kaj frostas.

## Vidindaĵoj 
* teatroj Pacific, Tillie Lewis kaj FAMO (porinfana)
* operejo
* muzeoj Haggin kaj historia
* artgalerioj

## Ĝemelurboj 
*  Ŝizuoka (urbo), Japanio
*  Iloilourbo, Filipinoj
*  Empalme, Meksiko
*  Foŝan, Ĉinio
*  Parma, Italio
*  Battambang, Kamboĝo
*  Asaba (Niĝerio), Niĝerio

## Vidu ankaŭ 
* la liston de kantonoj de Kalifornio.

## Eksteraj ligiloj 
*  ()

## Fontoj 
* inter alie: *Képes Világatlasz'' ISBN 963 8475 38 2 ()

Kategorio:Urboj de Kalifornio
Kategorio:Havenurboj
Kuala Kangsar

**Kuala Kangsar** (Esperanto: Kuala-Kangsaro) (ĉine:江沙） estas unu el la distriktoj en la ŝtato Perako aŭ Perak, Malajzio.

## Historio 
* La reĝo Sultan Yusuf Sharifuddin Mudzaffar Shah regis Kuala Kangsar de 1877 ĝis 1987.

* La unua reĝa konferenco okazis en Kuala Kangsar je 1897.

* La unua kaŭĉuka arbo plantita en Malajzio estis en Kuala Kangsar.

## Geografio-Loko 
* La dua granda urbeto en la ŝtato Perako.
* La areo entute : 204,94 km2 (79.13 sq mi)

## Demografio 
* La loĝantaro: 39 331 homoj

## Instruado 
### Bazlernejoj 
* SRJK (C)Tsung Wah 江沙崇华国民型华文小学

### Mezlernejoj 
* Tsung Wah High School 江沙崇华华文独立中学
* SMJK Tsung Wah 江沙崇华国民型中学
* Kolej Melayu (Malay College)

## La lokoj de turismo 
* Moskeo Ubudiah
* Istana Kenangan (malnova palaco, nune Perak reĝa muzeo)
* Istana Iskandariah (Reĝa Palaco)
* Hulu Palaco (Istana Hulu)
* Ponto Viktoria (ekde 1900)
* Ponto Sultan Iskandar
* Ponto Sultan Abdul Jalil
* Pavilion Square Tower
* Keris Memorial
* Bukit Chandan

* La matene malseka vendejo
* La Laksa manĝejoj (Medan Selera Sungai Perak)
* Kolam Air Panas, Ara Panjang, Manong

## Esperanto kaj Kuala-Kangsar 
Kuala-Kangsar estas la unua Esperanto-ekzamena loko de KER por la tutmonda skriba ekzameno en 2012. Tsung Wah Ekslernatoj-Asocio（ĉine: 江沙崇华校友会） estis la loko por la ekzameno.

## Referencoj 
## Eksteraj ligiloj 
Kategorio:Urboj de Malajzio
Teluk Intan

**Teluk-Intan-o** （aŭ **Teluk Intan**）(ĉine:安順) estas ĉefurbo de Hilir Perak, nome unu el la distriktoj en la ŝtato de Perak, Malajzio.

eta|

## Geografio-Loko 
* Ĝi situas en la suda parto en la ŝtato de Perak-o.
* Ĝi estas apuda Perak-rivero.
* La tria granda urbeto en la ŝtato de Perak-o.

## Demografio 
* loĝantaro:29179952 (2011)

## Edukado 
Teluk Intan havas pli ol cent bazlernejoj kaj 20 mezlernejo krome la loĝlernejo, teknika lernejo kaj la universitataj branĉoj.

### Bazlernejoj 
### Mezlernejoj 
Pli ol 20 mezlernejoj troviĝas en Telul Intan.Subaj lernejo estas formi antaŭ la sendependa de Malaya je 1957.

* Sekolah Menengah San Min (Suwa)  安顺三民华文独立中学 (1929) 
* Sekolah Menengah Kebangsaan Horley Methodist (1899)
* Sekolah Menengah Kebangsaan Convent (1919)
* Sekolah Menengah Jenis Kebangsaan San Min 三民国民型中学
* Sekolah Menengah Kebangsaan St. Anthony (1932)
* Sekolah Menengah Kebangsaan Sultan Abdul Aziz (1952)
* SMK Seri Perak (1957)
* Bethany Home Epilepsy and autism center (1966)
* SMK Raja Muda Musa, Teluk Intan

### Universitataj branĉoj 
* Universitata Teknologio MARA (UiTM)-- Medicina Fako
* Universitata Nacia Malajzio (UKM) -- Medicina Fako

### Aliaj lernejoj
* Loxlernejo de Sekolah Menegah Sains Teluk Intan
* Sekolah Menengah Teknika Teluk Intan

## Lokoj por turismo 
* Turo Teluk Intan
* Batu Tenggek (Militmemorejo)
* Ruino de Palaco Raja Muda
* Hock Soon Templo
* Sri Subramaniam Templo
* Sungai Keravai Halt

## Esperanto kaj Teluk Intan 
* La unua mezlernejo en Malajzio kiun komencis la Esperanto-Klubo estas San-Min sendependa mezlernejo 安顺三民华文独立中学.
* La Junior Chamber, Teluk Intan branĉo ankaŭ enkondukis Esperantan Kurson en 2012.
* Vizaĝlibra paĝo 

## Personoj el Teluk Intan 
* Antony Selvanayagam; Bishop of the Roman Catholic Diocese of Penang
* Jamal Abdillah; pop singer and actor
* Joe Flizzow; hip-hop artiste from the group Too Phat
* Lau Wai Fong; Artist 
* Loke Yuen Yow; Former Deputy Finance Minister of Malaysia and current Deputy Secretary General of the Malaysian Chinese Association
* Mah Siew Keong; Former Deputy Minister of Agriculture and Agro-Based Industry of Malaysia.
* Mohamed Hanif Omar; Inspector General of the Royal Malaysian Police from 1974 to 1994
* Weeratunge Edward Perera, MBE; educator and social entrepreneur 

## Referencoj 
## Eksteraj ligiloj 
* 

Kategorio:Urboj de Malajzio
7158 IRTF

'*7158 *IRTF'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi ricevis la nomon de la IRTF : *Infrared Telescope Facility'' (Instalaĵo de Infra Ruĝa Teleskopo) de la NASA. Tiu infraruĝa teleskopo de 3 metroj de diametro ekfunkciis en Mauna Kea en 1979. Ĝi permesas valorajn observojn elde grundo por apogi la NASA'ajn misiojn al planedoj kaj la bazajn esplorojn pri sunsistemo, inter kiuj studojn pri asteroidoj kaj kometoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
7159 Bobjoseph

'*7159 *Bobjoseph'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de *Robert D. Joseph* profesoro pri astronomio ĉe la Universitato de Havajo kaj fakulo pri la infraruĝa studo de la ekstergalaksia formiĝo de steloj. De 1989 al 2000, li estis estro de dividaĵo por la *Infrared Telescope Facility'' de la NASA en Mauna Kea.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Araba-persa alfabeto

Per la **persa-araba skribo** oni notas la persan lingvon. La taĝika dialekto tamen estas skribata per alia sistemo, nome per cirilaj literoj.

## Aboco 
## Kromsignoj 
Pluraj kromsignoj de la araba skribo estas ordinare uzataj ankaŭ en la araba-persa.

Kelkaj kromsignoj indikas mallongajn vokalojn. Ili aperas nur en vortaroj aŭ en korana teksto.

## Ciferoj 
La persaj ciferoj forme similas al la arabaj kun ioma diferenco ĉe *4 5 6*.

## Interpunkcio 
Nuntempaj interpunkciaj signoj similas al tiuj de latinlitera skribo. Notindas nur, ke la demandosigno estas turnita, kaj komo kaj punktokomo estas renversitaj

## Nulspaca disigilo 
En komputa tipografio kelkaj afiksoj de la persa lingvo necesigas nulspacan disigilon (*zero-width non-joiner ZWNJ*).

Ekzemple en می‌خواهم *mi-ĥâham* (mi volas) la prefikso می *mi-* (-as) estas alskribata al la verba radikalo, sed ĝia litero *je* (/i/) ne ricevu la internan formon: estas malĝuste skribi میخواهم. La *je* ricevu la vort-finan formon, kvankam nenia videbla spaco disigu ĝin de la radikalo. Tion oni havigas per enmeto de nevidebla *nulspaca disigilo* inter *mi* kaj *ĥâham*.

## Transskriboj kaj alternativoj 
Sciencaj revuoj uzas diversajn transskribajn sistemojn. Perslingvanoj latinigas la lingvon laŭbezone en tujmesaĝiloj aŭ aliaj neadaptitaj komunikiloj. Aŭtoritataj normoj mankas.

Iranaj kleruloj iafoje subtenis plenan latinigon de la skribo, argumentante interalie, ke la persa, kiel ne ŝemida sed hindeŭropa lingvo, distingas vortojn per vokaloj. Tiuj provoj kaŭzis akrajn disputojn.
* UniPers aŭ پـارســى جـهـانــى *pârsi-je ĝahâni* (tutmonda persa) estas propono el la mezo de la 20a jarcento.
* IPA2 aŭ Pársik estas pli nova propono, celanta almenaŭ pli facilan studadon de la lingvo.